元丹歌贈會稽陳處士
作者：曹勛
朝代：宋

paragraphs: 塵波溢目深溟渤，往古來今空出沒。
喜君相見話丹經，起我凌雲惡阡陌。
我生素乏兒女姿，面上巉巖聳山骨。
少年避地東海隅，架竹編茅剪荆棘。
白雲爲我開山容，清風爲我翔真域。
旋屬羣寇迫敺攘，淬出青萍閉丹室。
風塵澒洞十餘年，靈府芝田漸蕪沒。
逢君蹤跡類秋蓬，遺我刀圭延歲月。
何當橫槊靜寰區，同子山居論丹訣。